Period: Old Babylonian
Genre: Literary
Transliteration:
<SURFACE>
{d}i-bi₂{d}suen lugal-ŋu₁₀-ra
u₃-na-a-dug₄
{m}puzur₄{d}šul-gi ensi₂ ka-zal-lu{ki} arad-zu na-ab-be₂-a
lu₂-kiŋ₂-gi₄-a {d}iš-bi-er₃-ra ugu-ŋu₁₀ i-im-ŋen
igi-ni ma-an-ŋar-ma
{d}iš-bi-er₃-ra lugal-ŋu₁₀ ugu-zu-še₃ kiŋ₂-gi₄-a im-mi-in-gi₄
{d}en-lil₂ lugal-ŋu₁₀ nam-sipad kalam-ma <unk> <unk> ni ba-an <unk>
gu₂ {id₂}idigna gu₂ {id₂}buranuna gu₂ {id₂}ab₂-gal u₃ gu₂ {id₂}me{d}en-lil₂-la₂
iri{ki}be₂-e-ne diŋir-be₂-e-ne u₃ ugnim-be₂-e-ne
ma-da ha-ma-zi{ki}ta en-na a-ab-ba ma₂-gan-na{ki}še₃...<unk> ma₂-gan-an-na{ki}ta
igi {d}nin-isin₂{si}na-ka-še₃ ku₄-ku₄-de₃
i₃-si-in{ki} nam-ŋa₂-nun {d}en-lil₂-la₂-še₃ ŋa₂-ŋa₂-da mu-še₃ tuku-tuku-de₃
nam-ra-ak-ne-ne-a ak-de₃ iri{ki}iri{ki}bi tuš-tuš-u₃-de₃ nam-ra-ak-ne-ne iri{ki}iri{ki} tuš-tuš-u₃-de₃
{d}en-lil₂-le ŋa₂-a-ra ma-an-dug₄
a-na-aš-am₃ gu₂ mu-da-ak-e
mu {d}en-lil₂ lugal-ŋu₁₀ u₃ {d}da-gan diŋir-ŋu₁₀ i₃-pad₃ mu {d}da-gan diŋir-ŋa₂ i₃-pad₃
ka-zal-lu{ki} šu-ŋa₂ sa₂ he₂-eb-be₂
iri ma-da {d}en-lil₂-le ma-an-dug₄-ga
šag₄ i₃-si-in{ki}na-ka zag-us₂...ne-ne-a ga-bi₂-ib-du₃-du₃ ga-bi₂-ib-ŋar
eš₃-eš₃-a-ne-ne-a ga-am₃-ak
alan-ŋu₁₀ šu-nir-ŋu₁₀ en nin-diŋir-ŋu₁₀-ne-ne lu₂-mah
ŋi₆-par₄-ra-ne-ne-a ga-bi₂-ib-dur₂-ru-durun
igi {d}en-lil₂-la₂-še₃ šag₄ e₂-kur-ra
igi {d}nanna-še₃ šag₄...
<unk> <unk> ma-ke₄ sizkur₂-bi he₂-eb-be₂
u₃ za-e lu₂ ŋiškim-til₃-zu-um
šag₄ ma-da-ni-ta ga-am₃-ta-gub-bu...
i₃-si-in{ki}na bad₃-bi ga-am₃-du₃
i-di-il-pa-šu-nu mu-še₃ ga-an-sa₄
bi₂-in-dug₄-ga-gin₇-nam
i₃-si-in{ki}na bad₃-bi ba-an-du₃
i-di-il-pa-šu-nu mu-še₃ ba-an-sa₄
nibru{ki} ba-an-dab₅ en-nu-ŋa₂-ni ba-an-ŋar en-uŋ₃-ŋa₂ lu₂ ba-an-ŋar
u₃ {m}niŋ₂-dug₄-ga-ni saŋŋa nibru{ki} ba-an-dab₅ nibru{ki}a
{m}zi-in-nu-um ensi₂ su-bir₄{ki} šaŋa-a i-ni-in-dab₅ kiš{ki} i-ni-in-ak
ha-ma-zi{ki} nam-ra-aš im-mi-in-ak
{m}nu-ur₂-a-hi ensi₂ eš₃-nun-na{ki} {m}nu-ur₂-e₂-a
šu{d}en-lil₂ ensi₂ kiš{ki}a
u₃ {m}puzur₄{d}tu-tu ensi₂ bad₃-zi-ab-ba{ki} puzur₄{d}marduk
ki-ni-še₃ ba-an-gur-ru-uš
za-pa-aŋ₂-ŋa₂-ni-ta ma-da...gin₇ i₃-dul
{d}iš-bi-er₃-ra igi erin₂-na-še₃ i₃ <unk>
bi₂-in-dug₄-ga-gin₇-nam
gu₂ {id₂}idigna gu₂ {id₂}buranuna gu₂ {id₂}ab₂-gal u₃ gu₂ {id₂}me{d}en-lil₂-la₂ ba-an-dab₅
{m}i-din ma₃-al-gi₄-a{ki}a ba-ni-in-kur₉
{m}gir-bu-bu ensi₂ <unk> kal{ki}ke₄
gu₂ in-da-ak-e {kuš}gur₂₁-ni ba-an-kud u₃ e-ne ba-an-dab₅ gu₂ im-da-bar-re-ma guru₇-ni ba-an-sud
za-pa-aŋ₂-ŋa₂-ni im-ma-an-dugud...ba-an-sa₄
ugu-ŋu₁₀-uš igi-ni ma-an-ŋar
{lu₂}tab-ba nu-tuku lu₂ nu-mu-un-da-sa₂-e
šu-ni sa₂ nu-mu-un-da-ab-dug₄-ga-ta
u₃-mu-un-šub ga-am₃-ma-ŋen
lugal-ŋu₁₀ he₂-en-zu

Cuneiform:
<SURFACE>
𒀭𒄿𒉈𒀭𒂗𒍪𒈗𒈬𒊏
𒅇𒈾𒀀𒅗
𒁹𒅤𒊭𒀭𒂄𒄀𒉺𒋼𒋛𒅗𒉌𒇻𒆠𒀴𒍪𒈾𒀊𒁉𒀀
𒇽𒆥𒄄𒀀𒀭𒅖𒁉𒀴𒊏𒌋𒅗𒈬𒄿𒅎𒁺
𒅆𒉌𒈠𒀭𒃻𒈠
𒀭𒅖𒁉𒀴𒊏𒈗𒈬𒌋𒅗𒍪𒂠𒆥𒄄𒀀𒅎𒈪𒅔𒄄
𒀭𒂗𒆤𒈗𒈬𒉆𒉺𒇻𒌧𒈠<unk><unk>𒉌𒁀𒀭<unk>
𒄘𒀀𒇉𒄘𒃼𒄘𒀀𒇉𒌓𒄒𒉣𒄘𒀀𒇉𒀖𒃲𒅇𒄘𒀀𒇉𒈨𒀭𒂗𒆤𒇲
𒌷𒆠𒁉𒂊𒉈𒀭𒁉𒂊𒉈𒅇𒆠𒋢𒇻𒂠𒃻𒁉𒂊𒉈
𒈠𒁕𒄩𒈠𒍣𒆠𒋫𒂗𒈾𒀀𒀊𒁀𒈣𒃶𒈾𒆠𒂠...<unk>𒈣𒃶𒀭𒈾𒆠𒋫
𒅆𒀭𒎏𒅔𒋛𒈾𒅗𒂠𒆭𒆭𒉈
𒉌𒋛𒅔𒆠𒉆𒂷𒉣𒀭𒂗𒆤𒇲𒂠𒂷𒂷𒁕𒈬𒂠𒌇𒌇𒉈
𒉆𒊏𒀝𒉈𒉈𒀀𒀝𒉈𒌷𒆠𒌷𒆠𒁉𒆪𒆪𒅇𒉈𒉆𒊏𒀝𒉈𒉈𒌷𒆠𒌷𒆠𒆪𒆪𒅇𒉈
𒀭𒂗𒆤𒇷𒂷𒀀𒊏𒈠𒀭𒅗
𒀀𒈾𒀸𒀀𒀭𒄘𒈬𒁕𒀝𒂊
𒈬𒀭𒂗𒆤𒈗𒈬𒅇𒀭𒁕𒃶𒀭𒈬𒉌𒅆𒊒𒈬𒀭𒁕𒃶𒀭𒂷𒉌𒅆𒊒
𒅗𒉌𒇻𒆠𒋗𒂷𒁲𒃶𒅁𒁉
𒌷𒈠𒁕𒀭𒂗𒆤𒇷𒈠𒀭𒅗𒂵
𒊮𒉌𒋛𒅔𒆠𒈾𒅗𒍠𒍑...𒉈𒉈𒀀𒂵𒉈𒅁𒆕𒆕𒂵𒉈𒅁𒃻
𒀊𒀊𒀀𒉈𒉈𒀀𒂵𒀀𒀭𒀝
𒀩𒈬𒋗𒉪𒈬𒂗𒎏𒀭𒈬𒉈𒉈𒇽𒈤
𒈪𒆦𒊏𒉈𒉈𒀀𒂵𒉈𒅁𒂉𒊒𒂉
𒅆𒀭𒂗𒆤𒇲𒂠𒊮𒂍𒆳𒊏
𒅆𒀭𒋀𒆠𒂠𒊮...
<unk><unk>𒈠𒆤𒀬𒀬𒁉𒃶𒅁𒁉
𒅇𒍝𒂊𒇽𒅆𒁾𒋾𒍪𒌝
𒊮𒈠𒁕𒉌𒋫𒂵𒀀𒀭𒋫𒁺𒁍...
𒉌𒋛𒅔𒆠𒈾𒂦𒁉𒂵𒀀𒀭𒆕
𒄿𒁲𒅋𒉺𒋗𒉡𒈬𒂠𒂵𒀭𒄷𒈿
𒉈𒅔𒅗𒂵𒁶𒉆
𒉌𒋛𒅔𒆠𒈾𒂦𒁉𒁀𒀭𒆕
𒄿𒁲𒅋𒉺𒋗𒉡𒈬𒂠𒁀𒀭𒄷𒈿
𒂗𒆤𒆠𒁀𒀭𒆪𒂗𒉡𒂷𒉌𒁀𒀭𒃻𒂗𒌧𒂷𒇽𒁀𒀭𒃻
𒅇𒁹𒃻𒅗𒂵𒉌𒋃𒂗𒆤𒆠𒁀𒀭𒆪𒂗𒆤𒆠𒀀
𒁹𒍣𒅔𒉡𒌝𒉺𒋼𒋛𒋢𒂔𒆠𒈂𒀀𒄿𒉌𒅔𒆪𒆧𒆠𒄿𒉌𒅔𒀝
𒄩𒈠𒍣𒆠𒉆𒊏𒀸𒅎𒈪𒅔𒀝
𒁹𒉡𒌫𒀀𒄭𒉺𒋼𒋛𒀊𒉣𒈾𒆠𒁹𒉡𒌫𒂍𒀀
𒋗𒀭𒂗𒆤𒉺𒋼𒋛𒆧𒆠𒀀
𒅇𒁹𒅤𒊭𒀭𒌅𒌅𒉺𒋼𒋛𒂦𒍣𒀊𒁀𒆠𒅤𒊭𒀭𒀫𒌓
𒆠𒉌𒂠𒁀𒀭𒄥𒊒𒍑
𒍝𒉺𒉘𒂷𒉌𒋫𒈠𒁕...𒁶𒉌𒌋𒌆
𒀭𒅖𒁉𒀴𒊏𒅆𒂟𒈾𒂠𒉌<unk>
𒉈𒅔𒅗𒂵𒁶𒉆
𒄘𒀀𒇉𒄘𒃼𒄘𒀀𒇉𒌓𒄒𒉣𒄘𒀀𒇉𒀖𒃲𒅇𒄘𒀀𒇉𒈨𒀭𒂗𒆤𒇲𒁀𒀭𒆪
𒁹𒄿𒁷𒂷𒀠𒄄𒀀𒆠𒀀𒁀𒉌𒅔𒆭
𒁹𒄫𒁍𒁍𒉺𒋼𒋛<unk>𒆗𒆠𒆤
𒄘𒅔𒁕𒀝𒂊𒋢𒂊𒌈𒉌𒁀𒀭𒋻𒅇𒂊𒉈𒁀𒀭𒆪𒄘𒅎𒁕𒁇𒊑𒈠𒄦𒉌𒁀𒀭𒋤
𒍝𒉺𒉘𒂷𒉌𒅎𒈠𒀭𒂂...𒁀𒀭𒄷𒈿
𒌋𒅗𒈬𒍑𒅆𒉌𒈠𒀭𒃻
𒇽𒋰𒁀𒉡𒌇𒇽𒉡𒈬𒌧𒁕𒁲𒂊
𒋗𒉌𒁲𒉡𒈬𒌧𒁕𒀊𒅗𒂵𒋫
𒅇𒈬𒌧𒊒𒂵𒀀𒀭𒈠𒁺
𒈗𒈬𒃶𒂗𒍪